**MOKINIŲ ELGESIO TAISYKLĖS. SKATINIMO BEI DRAUSMINIMO TVARKA**

99. Mokslo metų pradžia, pabaiga, mokinių atostogos, pamokų skaičius klasei

nurodytas direktoriaus patvirtintame gimnazijos ugdymo plane.

100. Mokiniai ugdomi pagal direktoriaus patvirtintus pamokų, neformaliojo švietimo bei kitų užsiėmimų tvarkaraščius ar grafikus ir vertinami pagal direktoriaus įsakymu patvirtintą gimnazijos mokinių pasiekimų ir pažangos vertinimo tvarkos aprašą.

101. Pamokų pradžią ir pabaigą skelbia skambutis (garsinis signalas).

102. Mokiniai privalo nuolat lankyti pamokas, nepraleisti jų be pateisinamos priežasties, nevėluoti į pamoką ir būti joje iki pabaigos. Išeiti iš pamokos mokinys gali tik gavęs mokytojo leidimą.

103. Mokiniai turi sistemingai sekti mokymosi rezultatus, namų darbų užduotis bei informaciją elektroniniame dienyne ir supažindinti su jais tėvus (globėjus, rūpintojus).

104. Mokiniai viršutinius rūbus palieka rūbinėje (kabykloje ar rūbų spintose, asmeninėse daiktų spintelėse). Mokinys yra atsakingas už rūbų spintos raktą, praradus - atlygina jo gamybos išlaidas. Už asmeninius daiktus (telefonus, skėčius, pinigines, raktus ir kt.), sportinę aprangą ar kitą turtą, paliktą rūbinėje, spintelėse, sporto salės persirengimo kambariuose ir kitose patalpose, gimnazija neatsako.

105. Mokiniai privalo laikytis gimnazijos uniformos dėvėjimo tvarkos aprašo nuostatų.

106. Mokinių tarybos siūlymu ir kitais atvejais gimnazijos direktorius gali atšaukti nustatytą gimnazijos mokinių aprangos kodą.

107. Pamokų metu dalyvauti gimnazijos ir miesto renginiuose mokiniai gali pagal direktoriaus patvirtintą sąrašą. Renginio organizatoriai iš anksto (ne vėliau kaip prieš dieną) pateikia dalyvių sąrašą tvirtinimui. Suderintas dalyvių sąrašas skelbiamas elektroniniame dienyne ir el. paštu mokytojams, iškabinamas mokytojų kambaryje. Leidimas dalyvauti renginyje įforminamas direktoriaus įsakymu, kuriuo teisinamos praleistos pamokos.

108. Mokinių, dalyvaujančių miesto arba respublikos renginiuose, organizuojamuose ne gimnazijos iniciatyva, pamokos gali būti pateisinamos pateikus šios institucijos oficialų raštą, suderintą su tėvais (globėjais, rūpintojais).

109. Jeigu mokinys negali atvykti į gimnaziją dėl ligos, šeimyninių aplinkybių, tėvai (globėjai, rūpintojai) turi nedelsdami įmanomomis priemonėmis informuoti klasės auklėtoją ar socialinį pedagogą.

110. Mokinys, planuojantis išvykti ilgiau kaip savaitę, iš anksto pateikia tėvų (globėjų, rūpintojų) prašymą, su dėstančiais mokytojais aptaria savarankiškas užduotis ir suderina atsiskaitymo laiką. Sprendimą dėl pamokų pateisinimo priima direktorius.

111. Apie mokinius, susirgusius pamokų metu, informuojamas socialinis pedagogas, kuris susisiekia su mokinio tėvais (globėjais, rūpintojais) ir suderina išleidimą namo.

112. Dėl ligos ir kitų priežasčių praleistas pamokas mokinys privalo pateisinti iš karto grįžęs į mokyklą arba ne vėliau kaip per 3 darbo dienas.

113. Pamokose nedalyvavęs mokinys turi atsiskaityti už kontrolinius ir kitus mokytojo

skirtus darbus gimnazijos nustatyta tvarka. Atsiskaitymo laikas derinamas su dalyko mokytoju.

114. Draudžiama praleidinėti pamokas be svarbių priežasčių ir vėluoti į jas. Pamokų lankymo apskaita ir kontrolė vykdoma pagal gimnazijos direktoriaus patvirtintą mokinių lankomumo kontrolės tvarką.

115. Ugdymo proceso, nepamokinių renginių, išvykų, ekskursijų metu mokinys turi laikytis mokinių elgesio, darbo saugos ir sveikatos taisyklių. Su taisyklėmis nustatyta tvarka supažindina veiklą organizuojantis pedagogas.

116. Gimnazijos patalpose, teritorijoje mokiniai privalo rūpintis švara, laikytis higienos reikalavimų, taupyti elektros energiją, vandenį, sanitarines higienos priemones, elgtis drausmingai ir kultūringai.

117.Gimnazijoje ir jos teritorijoje draudžiama naudotis sveikatai pavojingais daiktais, vartoti, platinti, turėti tabako, elektroninių cigarečių ir pildomų talpyklių, alkoholinių ir energinių gėrimų, narkotinių ir kitų psichotropinių medžiagų. Tai draudžiama ir renginiuose, kurie vyksta ne gimnazijoje (išvykose, ekskursijose, diskotekose ir pan.).

118. Draudžiamas bet kokios formos ir bet koks smurtas prieš asmenį – mokinį, mokytoją ar kitą darbuotoją. Mokiniai privalo gerbti gimnazijos bendruomenės narius bei gimnazijos svečius. Draudžiama naudoti fizinę ir psichologinę prievartą, reketuoti, vartoti necenzūrinius žodžius, elgtis nesaugiai, pažeisti kitų saugumą bei orumą.

119. Mokiniai pamokoje privalo laikytis mokytojo nustatytos darbo tvarkos bei turėti reikalingas mokymuisi priemones, stropiai atlikti mokytojo skiriamas klasės ir namų užduotis,

reaguoti į mokytojo pastabas, elgtis drausmingai. Pamokoje draudžiama trukdyti dirbti kitiems mokiniams, trikdyti pamokos rimtį, vartoti keiksmažodžius ir kitus įžeidžiančius necenzūrinius žodžius, užsiimti pašaline, nesusijusia su mokymo procesu veikla (žaisti, rašinėti raštelius, kalbėtis su draugais, triukšmauti, kramtyti gumą, valgyti ir kt.).

120. Pamokų ir renginių metu mobilųjį telefoną mokinys turi išjungti. Be mokytojo leidimo draudžiama naudotis ausinukais, žaidimų konsolėmis, mobiliaisiais, išmaniaisiais telefonais. Iš mokinio, pažeidusio šią taisyklę, mokytojas turi teisę paimti naudojamą įrenginį. Įrenginys perduodamas į socialinio pedagogo kabinetą ir grąžinamas tėvams (globėjams, rūpintojams).

121. Dalyko pamokose nuolat mokinio taisykles pažeidžiantis ar chuliganiškai besielgiantis mokinys direktoriaus įsakymu gali būti laikinai ( ne ilgiau kaip 1 mėn.) pašalintas iš to dalyko pamokų VGK teikimu. Įsakymu nustatomos tokio mokinio ugdymo (-osi) sąlygos.

122. Mokinys apie gimnazijoje gautas žodines ar drausmines nuobaudas, pastabas dėl mokinių elgesio taisyklių pažeidimų turi informuoti tėvus (globėjus, rūpintojus).

123. Gimnazijoje mokiniams draudžiama fotografuoti, filmuoti pedagogus, mokinius, kitus gimnazijos bendruomenės narius bei gimnazijos svečius be jų sutikimo, taip pat įrašyti pokalbius, pamokos turinį ir pan.

124. Pamokų ir pertraukų metu draudžiama žaisti pavojų sveikatai ir saugumui keliančius ar azartinius (materialinės naudos siekiančius) žaidimus.

125. Draudžiama gadinti turtą. Mokiniai, pastebėję sugadintą turtą, privalo informuoti mokytoją, klasės auklėtoją. Mokinys, tyčia sugadinęs gimnazijos turtą, privalo už sugadintą inventorių atsakyti teisės aktų nustatyta tvarka.

126. Visų renginių turinys neturi prieštarauti gimnazijos kultūrai (organizuojama veikla turi būti ugdomojo pobūdžio, skatinanti saviraišką, ugdant gebėjimą bendrauti, bendradarbiauti ir pan.)

127. Kviesti į gimnazijos renginius kitų mokyklų mokinius, svečius galima tik gavus atsakingo už renginį leidimą.

128. Transporto priemonių įvažiavimo į teritoriją ir jų statymo tvarką įsakymu nustato direktorius. Į gimnazijos vidinį kiemelį įvažiuoti gali tik dviratės transporto priemonės ir asmenys, turintys leidimus.

129. Poilsio, savarankiško darbo ir žaidimų zonose mokiniai laikosi nustatytos tvarkos.

130. Už šiurkštų mokinio ir saugos taisyklių pažeidimą, chuliganišką elgesį mokinys gali būti pašalintas iš pamokos, renginio, jei užtikrinta jo priežiūra. Dėl tolesnių poveikio priemonių tokiam mokiniui taikymo pedagogas gali kreiptis į socialinį pedagogą.

131. Valgykloje laikomasi šios tvarkos:

131.1. mokiniai valgykloje privalo elgtis kultūringai ir drausmingai, laikytis eilės, netriukšmauti, nešiukšlinti;

131.2. pavalgius nešvarūs indai ir padėklai nunešami į plovyklą, vieta paliekama švari, tvarkinga.

132. Mokslo metų pabaigoje ar išvykdamas iš gimnazijos mokinys privalo atsiskaityti su biblioteka, dalykų mokytojais, klasės auklėtoju, socialiniu pedagogu.

133. Mokiniai laikosi kitų teisės aktuose ir direktoriaus įsakymuose nustatytų tvarkų ir taisyklių.

*134. Mokinių skatinimo sistema:*

134.1. Moksleivių skatinimui gali būti taikomos šios priemonės:

134.1.1. padėka;

134.1.2. pagyrimo raštas;

134.1.3. metų nominacijos už pasižymėjimą kurioje nors ugdymo proceso srityje;

134.1.4. rėmėjų dovanos ir prizai;

134.1.5. pažintinės ekskursijos, bilietai į kultūrinius renginius;

135. *M****okinių drausminimo tvarka:***

135.1. mokiniui, per mėnesį praleidusiam 20-30 pamokų be pateisinamų priežasčių, - pastaba;

135.2. mokiniui, per mėnesį praleidusiam 60 pamokų be pateisinamų priežasčių, - papeikimas.

135.3. mokiniui, per pusmetį praleidusiam 50 procentų ir daugiau pamokų be pateisinamų

griežtas papeikimas. Mokinys gavęs griežtą papeikimą, kartu su tėvais (globėjais) kviečiamas į gimnazijos tarybos posėdį. Mokinys, turintis 16 metų, gali būti pašalintas iš gimnazijos;

135.4. už pamokos trukdymą mobiliuoju telefonu - pastaba;

135.5. už įžūlų elgesį, chuliganizmą, necenzūrinių žodžių vartojimą gimnazijoje ir trukdymą ugdymo procesui – papeikimas;

135.6. už rūkymą gimnazijoje ir jos teritorijoje, rūkalų atsinešimą - griežtas papeikimas. Pasikartojus nusižengimui 16 metų mokinys baudžiamas administracine bauda;

135.7. už alkoholinių gėrimų, kvaišalų vartojimą gimnazijoje, atvykimą į gimnaziją nuo jų apsvaigus arba jų atsinešimą į gimnaziją mokiniui, neturinčiam 16 metų, - griežtas papeikimas; mokinys, turintis 16 metų, šalinamas iš gimnazijos;

135.8. už tyčia sugadintą ar sunaikintą gimnazijos turtą žalą atlygina mokinio tėvai (globėjai). Žalos dydį įvertina gimnazijos direktoriaus sudaryta komisija;

135.10. sulaukęs 16-os metų mokinys, turintis bent vieno ar daugiau mokomųjų dalykų neigiamus metinius įvertinimus, gali būti šalinamas iš mokyklos;

136. Drausmines nuobaudas skiria gimnazijos direktorius įsakymu, su kuriuo pasirašytinai supažindinami pažeidėjai, jų tėvai (globėjai).